แขนเป็นผื่นคัน เป็นมาจะปีแล้วคะ แรกๆจะขึ้นไม่เยอะ เริ่มจากข้อผับ ใต้จักแร้ ตอนนี้มาเป็นที่แขน จะชอบคันและขึ้นเยอะเวลาอากาศร้อนอบอ้าว ลักษณะเป็นตุ่มเล็กๆขึ้นเป็นกลุ่ม หัวไม่ใสคล้ายๆสิวอุดตัน ทายาก็แล้วไม่หาย ไม่ทราบว่าเป็นเพราะอะไรคะ
สวัสดีค่ะ ผื่นคันที่แขน อาจเกิดจาก-ผื่นผิวหนังอักเสบจากการสัมผัสสารที่แพ้ เช่น สบู่ โลชั่น น้ำหอม-ผื่นผิวหนังอักเสบจากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ-เชื้อราที่ผิวหนัง-ผิวแห้ง-ลมพิษ จะเป็นปื้นนูน มักยุบไปได้เองภายใน 24 ชั่วโมง-ตุ่มถูกแมลงกัด เป็นตุ่มแดง คัน-ผื่นแพ้ยาหากเป็นตามข้อพับ คันมาก เป็นๆหายๆ อาจเกี่ยวกับผื่นผิวหนังอักเสบมากที่สุดการดูแลตัวเองเบื้องต้น ไม่ไปแกะเกาตุ่ม รับประทานยาแก้คันกลุ่มต้านฮิสตามีน หลีกเลี่ยงสารที่สงสัยว่าแพ้หรือรู้สึกว่าใช้แล้วเป็นมากขึ้นเช่นสบู่หรือโลชั่น ใช้น้ำเปล่าสะอาดล้างทำความสะอาดวันละ 2 ครั้ง หลีกเลี่ยงอาการร้อนอบอ้าวที่กระตุ้นให้เกิดผื่นควรรีบไปพบแพทย์ถ้าคันมาก ตุ่มแดง ปวด บวม มีตุ่มหนอง หรือมีเลือดไหลจากตุ่ม มีไข้